ประกาศกรมธุรกิจพลังงานประกาศกรมธุรกิจพลังงานเรื่องกำหนดชนิดและอัตราการสำรองน้ำมันเชื้อเพลิงพ.ศ.๒๕๔๙ โดยที่เป็นการสมควรแก้ไขปรับปรุงอัตราการสำรองน้ำมันเชื้อเพลิงให้เกิดความมั่นคงด้านพลังงานและสอดคล้องกับสถานการณ์ปัจจุบัน อาศัยอำนาจตามความในมาตรา ๒๐ วรรคหนึ่งแห่งพระราชบัญญัติการค้าน้ำมันเชื้อเพลิงพ.ศ. ๒๕๔๓ อธิบดีกรมธุรกิจพลังงาน ออกประกาศไว้ดังต่อไปนี้ข้อ ๑ ประกาศนี้เรียกว่า ประกาศกรมธุรกิจพลังงานเรื่อง กำหนดชนิดและอัตราการสำรองน้ำมันเชื้อเพลิง พ.ศ. ๒๕๔๙ข้อ ๒[๑]ประกาศนี้ให้มีผลใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ประกาศกรมทะเบียนการค้า เรื่อง กำหนดชนิดและอัตราการสำรองน้ำมันเชื้อเพลิงพ.ศ. ๒๕๔๔(๒) ประกาศกรมธุรกิจพลังงาน เรื่อง กำหนดชนิดและอัตราการสำรองน้ำมันเชื้อเพลิง(ฉบับที่ ๒) พ.ศ. ๒๕๔๗(๓) ประกาศกรมธุรกิจพลังงาน เรื่อง กำหนดชนิดและอัตราการสำรองน้ำมันเชื้อเพลิง(ฉบับที่ ๓) พ.ศ. ๒๕๔๗ข้อ ๔ ภายใต้บังคับข้อ ๕ และ ข้อ ๖ ให้ผู้ค้าน้ำมันตามมาตรา๗ สำรองน้ำมันเชื้อเพลิงตามชนิดและอัตราตามตารางรายละเอียดท้ายประกาศนี้ข้อ ๕ น้ำมันเชื้อเพลิงดังต่อไปนี้ ให้ได้รับการยกเว้นไม่ต้องนำมาคำนวณปริมาณน้ำมันเชื้อเพลิงสำรองคือ(๑) น้ำมันเชื้อเพลิงที่จำหน่ายให้แก่ผู้ค้าน้ำมันตามมาตรา๗ รายอื่นซึ่งตรงกับปริมาณแจ้งซื้อ(๒) น้ำมันเชื้อเพลิงที่ส่งออกไปจำหน่ายในต่างประเทศ(๓) น้ำมันเชื้อเพลิงที่จำหน่ายเพื่อใช้เป็นวัตถุดิบในอุตสาหกรรมปิโตรเคมีหรืออุตสาหกรรมอื่นๆ(๔) น้ำมันดิบและวัตถุดิบที่ใช้ในการกลั่นเป็นน้ำมันเชื้อเพลิงเพื่อส่งออกไปจำหน่ายในต่างประเทศหรือ เพื่อจำหน่ายเป็นวัตถุดิบในอุตสาหกรรมปิโตรเคมี หรืออุตสาหกรรมอื่นๆ(๕) น้ำมันดิบและวัตถุดิบที่อุตสาหกรรมกลั่นน้ำมันหล่อลื่นหรืออุตสาหกรรมอื่นๆ ใช้ในการกลั่นได้ผลิตภัณฑ์ที่ไม่ใช่น้ำมันเชื้อเพลิง(๖) น้ำมันดิบและวัตถุดิบที่ใช้ในการกลั่นเป็นน้ำมันเชื้อเพลิงเพื่อจำหน่ายไปอย่างวัตถุดิบในอุตสาหกรรมกลั่นน้ำมันและน้ำมันเชื้อเพลิงนั้นเป็นชนิดที่ต้องสำรองตามตารางท้ายประกาศนี้ข้อ ๖ การเก็บสำรองน้ำมันเชื้อเพลิงแต่ละชนิดในแต่ละวันผู้ค้าน้ำมันจะเก็บไว้ไม่ต่ำกว่าร้อยละ ๗๐ ของปริมาณที่มีหน้าที่ต้องเก็บสำรองก็ได้แต่ทั้งนี้เมื่อคำนวณปริมาณที่เก็บสำรองแต่ละชนิดเฉลี่ยในแต่ละเดือนต้องไม่น้อยกว่าอัตราที่กำหนดในข้อ๔ ด้วยข้อ ๗ การสำรองน้ำมันเชื้อเพลิงที่ผลิตจากโรงกลั่นน้ำมันในประเทศและจำหน่าย จ่าย โอนจากเขตปลอดอากรสำหรับการประกอบอุตสาหกรรม พาณิชยกรรม เกี่ยวกับปิโตรเลียมหรือปิโตรเคมีที่เป็นของเหลวตามกฎหมายว่าด้วยศุลกากร เข้ามาในประเทศ ให้ใช้อัตราสำรองของน้ำมันเชื้อเพลิงที่ผลิตในราชอาณาจักรในกรณีเป็นน้ำมันเชื้อเพลิงที่นำเข้ามาจากต่างประเทศและจำหน่าย จ่าย โอน จากเขตปลอดอากรดังกล่าวตามวรรคหนึ่งเข้ามาในประเทศ ให้ใช้อัตราสำรองน้ำมันเชื้อเพลิงที่นำเข้ามาในราชอาณาจักรข้อ ๘ การสำรองน้ำมันเชื้อเพลิงแต่ละชนิด จะสำรองน้ำมันเชื้อเพลิงในกลุ่มเดียวกันตามตารางรายละเอียดท้ายประกาศนี้ทดแทนกันก็ได้ข้อ ๙ การสำรองน้ำมันเชื้อเพลิงตามที่กำหนดตามตารางรายละเอียดท้ายประกาศนี้ผู้ค้าน้ำมันอาจเลือกเก็บสำรองน้ำมันสำเร็จรูปหรือน้ำมันองค์ประกอบแทนน้ำมันดิบที่ต้องสำรองได้ตามปริมาณน้ำมันดิบที่มีหน้าที่ต้องสำรองหรืออาจเลือกเก็บสำรองน้ำมันดิบหรือน้ำมันองค์ประกอบแทนน้ำมันสำเร็จรูปที่มีหน้าที่ต้องสำรองได้ทั้งนี้ ปริมาณที่เก็บแทนกันต้องไม่เกินร้อยละ ๖๐ ของปริมาณน้ำมันสำเร็จรูปแต่ละชนิดที่ต้องสำรองผู้ค้าน้ำมันที่ประสงค์จะเก็บสำรองน้ำมันเชื้อเพลิงแทนกันดังกล่าวต้องปฏิบัติตามเงื่อนไข ดังนี้(๑) ผู้ค้าน้ำมันต้องยื่นขอความเห็นชอบสูตรการกลั่นน้ำมันเชื้อเพลิงหรือสูตรการผสมน้ำมันองค์ประกอบเป็นน้ำมันสำเร็จรูปไว้เป็นการล่วงหน้าต่อกรมธุรกิจพลังงานทั้งนี้ สูตรการผสมน้ำมันองค์ประกอบเป็นน้ำมันสำเร็จรูปแต่ละสูตรต้องผ่านการตรวจสอบลักษณะและคุณภาพจากกรมธุรกิจพลังงาน(๒) ผู้ค้าน้ำมันที่ประสงค์จะเลือกเก็บสำรองน้ำมันเชื้อเพลิงตามสูตรที่ได้รับความเห็นชอบแล้วต้องแจ้งล่วงหน้าเป็นหนังสือต่อกรมธุรกิจพลังงานก่อนวันที่ประสงค์จะเลือกเก็บแทนกันโดยมีรายละเอียดเกี่ยวกับ ชนิด ปริมาณน้ำมันเชื้อเพลิง ระยะเวลา หมายเลขถัง และคลังน้ำมันที่จะใช้เก็บทั้งนี้ ถังเก็บน้ำมันและคลังน้ำมันดังกล่าวจะต้องเป็นสถานที่ที่ได้รับความเห็นชอบให้ใช้เป็นสถานที่เก็บสำรองน้ำมันเชื้อเพลิงด้วย(๓) ผู้ค้าน้ำมันที่ได้เลือกเก็บน้ำมันเชื้อเพลิงแทนกันตาม(๒) ต้องรายงานปริมาณคงเหลือของน้ำมันเชื้อเพลิงที่เก็บแทนเสมือนเป็นน้ำมันเชื้อเพลิงที่ต้องสำรองตามกฎหมายตามแบบแจ้งปริมาณและสถานที่เก็บน้ำมันสำรองตามกฎหมายคงเหลือรายวัน และในกรณีที่เลือกเก็บน้ำมันองค์ประกอบผู้ค้าน้ำมันต้องแจ้งสูตรการผสมน้ำมันองค์ประกอบที่เลือกใช้ในแต่ละคราวด้วย(๔) การเปลี่ยนแปลงสูตรการกลั่นน้ำมันเชื้อเพลิง หรือสูตรการผสมน้ำมันองค์ประกอบที่ได้รับความเห็นชอบแล้วหรือการเปลี่ยนแปลง หรือการยกเลิกการเก็บน้ำมันสำรองแทนกัน ให้ผู้ค้าน้ำมันแจ้งล่วงหน้าเป็นหนังสือต่อกรมธุรกิจพลังงานก่อนวันที่จะเปลี่ยนแปลงหรือยกเลิก(๕) การยื่นขอความเห็นชอบ การแจ้งการเก็บแทน การเปลี่ยนแปลงและการยกเลิกใดๆตามประกาศนี้ ให้ยื่นหรือแจ้ง ณ กรมธุรกิจพลังงานประกาศณ วันที่ ๑๘ ธันวาคม พ.ศ. ๒๕๔๙เมตตาบันเทิงสุขอธิบดีกรมธุรกิจพลังงาน[เอกสารแนบท้าย]๑. ชนิดและอัตราการสำรองน้ำมันเชื้อเพลิงแนบท้ายประกาศกรมธุรกิจพลังงานเรื่อง กำหนดชนิดและอัตราการสำรองน้ำมันเชื้อเพลิง พ.ศ. ๒๕๔๙(ดูข้อมูลจากภาพกฎหมาย)วัชศักดิ์/ผู้จัดทำ๑๘มกราคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๕ ง/หน้า ๑๐/๑๕ มกราคม ๒๕๕๐